
Narva Linnavalitsuse 23.12.2005 korralduse nr 1356-k 

”Narva Linnavalitsuse linnavarakomisjoni koosseisu kinnitamine” muutmine

1. ASJAOLUD JA MENETLUSE KÄIK

Narva Linnavalitsuse linnavarakomisjoni (edaspidi ka linnavarakomisjon) koosseis on kinnitatud  Narva Linnavalitsuse 23.12.2005 korraldusega nr 1356-k ning seda on muudetud Narva Linnavalitsuse 18.02.2009 korraldusega nr 162-k, Narva Linnavalitsuse 23.02.2011 korraldusega nr 171-k ja Narva Linnavalitsuse 29.06.2011 korraldusega nr 616-k. Linnavarakomisjon on seni tegutsenud 7 liikmelisena. 

Narva Linnavolikogu 17.05.2012 otsuse nr 68 „„Narva Linnavolikogu 03.03.2011 otsuse nr 32 „Narva ametiasutuste struktuuri ja teenistujate koosseisude kinnitamine” muutmine” alusel on Narva Linnakantseleis loodud juriidiline teenistus, mille juhataja Üllar Kaljuste on otstarbekas lisada linnavarakomisjoni koosseisu.

Seega on tekkinud vajadus muuta linnavarakomisjoni koosseisu.

2. ÕIGUSLIKUD JÄRELDUSED

Narva Linnavolikogu 29.06.2000.a. määrusega nr 36/16 kinnitatud Narva linna põhimääruse punkti 5.7.1 kohaselt linnavalitsusel on õigus moodustada oma korraldusega alalisi ja ajutisi komisjone. Narva Linnavalitsuse 12.07.2006 määrusega nr 936 „Narva Linnavalitsuse Linnavarakomisjoni põhimäärus” moodustati linnavarakomisjon. Sama korralduse § 6 alusel linnavarakomisjoni koosseisu kinnitab linnavalitsus.
3. OTSUS

3.1. Kinnitada linnavarakomisjoni uueks liikmeks Üllar Kaljuste.

4. RAKENDUSSÄTTED

4.1.  Linnakantseleil teha korraldus teatavaks asjaosalistele.
4.2.  Korraldus jõustub seaduses sätestatud korras.
4.3.  Korraldus on võimalik vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

